cyanic-selkie/wikianc huggingface dataset:
Propaganda nazi
Durante a guerra (1939-1945)
Nesta etapa comezaron a xurdir doadamente problemas coa propaganda; formuláranse unhas expectativas de éxito demasiado altas e moi rapidamente, as cales requirían explicacións se non se cumprían, mitigando os efectos dos éxitos e calando as equivocacións provocando desconfianza.
Inma Chacón
Traxectoria
Doutora en Ciencias da Información pola Universidade Complutense de Madrid, é profesora de Documentación na Universidade Rei Xoán Carlos. Foi decana da facultade de Comunicación e Humanidades na Universidade Europea de Madrid, fundadora e directora da revista dixital Binaria e directora do Doutorado en Comunicación, Auxe Tecnolóxico e Renovación Sociocultural. Colabora con diversos medios escritos, e desde finais de 2005 é columnista de El Periódico de Extremadura.
En 2011 resultou finalista do Premio Planeta de Novela coa súa cuarta novela, Tiempo de arena. A escritora comentou daquela que agardaba que ese galardón lle dese identidade propia como autora, porque até entón houbera unha forte tendencia a identificala coa súa irmá.
Mariano Hinojal Olmedo
Vida persoal
Casou en Tudela del Duero con Benita Martín Méndez en 1915.
Mike Harris (piloto)
Traxectoria
O seu primeiro Gran Premio de Fórmula Un foi o Gran Premio de Suráfrica de 1962 onde retirou co seu Cooper-Alfa Romeo a causa dun fallo de motor antes da metade da carreira.
Real Federación Española de Béisbol y Sófbol
A Real Federación Española de Béisbol y Sófbol (RFEBS) é o organismo reitor do béisbol e do sófbol en España desde a súa fundación o 23 de marzo de 1944 baixo o nome de Federación Española de Pelota Base.
Estación de Sagunt
A estación ten parada de trens das liñas C-5 e C-6 de Proximidades Valencia, das liñas L-6 e L-7 de Media distancia Renfe e de trens Alaris e Talgo de longo percorrido.
Media distancia Renfe
Circulan tres trens en cada sentido na liña L-6, un Rexional Valencia-Teruel, un TRD Valencia-Zaragoza e un TRD Valencia-Huesca.
Khalifa bin Said bin Sultan Al-Nahian
1966–1971
Cando seu pai, Zayed, se converteu no emir de Abu Zabi en 1966, Khalifa foi nomeado Representante do Gobernante (alcalde) na Rexión Oriental de Abu Zabi e xefe do Departamento de Tribunais en Al Ain. Zayed era o Representante do Gobernante da Rexión Oriental antes de converterse no emir de Abu Zabi. Uns meses despois, o cargo foi asignado a Tahnoun bin Mohammed Al Nahyan.
Presidencia (2004-2022)
esquerda|miniatura|Khalifa bin Zayed Al Nahyan co [[Presidente da Federación Rusa|presidente de Rusia Vladimir Putin o 10 de setembro de 2007.]] Accedeu aos cargos de emir de Abu Zabi e presidente dos Emiratos Árabes Unidos o 3 de novembro de 2004, en substitución de seu pai Zayed bin Sultan Al Nahyan, que morrera o día anterior.
Tamén en 2011, Khalifa foi clasificado segundo a revista Forbes como o cuarto monarca máis rico do mundo, estimándose en 15.000 millóns de dólares a súa fortuna. En 2013, botou o Azzam, o iate a motor máis longo xamais construído, con 180 metros de longo e un custo de entre 400 e 600 millóns de dólares.
Mosteiro de La Rábida
O Mosteiro de Santa María de La Rábida, máis coñecido como mosteiro de La Rábida é un mosteiro franciscano situado no concello de Palos de la Frontera, na provincia de Huelva.
Batalla de Camarón
A batalla
Mentres os lexionarios se preparaban para defender a hospedaxe, o comandante mexicano, o coronel Milan, exixiu a rendición de Danjou e dos seus soldados, resaltando a superioridade numérica do exército mexicano. Danjou respondeu: "Temos municións. Non imos a nos render". Aproximadamente ás 11:0 as tropas mexicanas recibiron reforzos coa chegada de 1 200 soldados de infantaría. A hospedaxe incendiouse, e os franceses perderan toda a auga. Ao mediodía, o capitán Danjou morreu dun disparo no peito, pero os seus soldados continuaron loitando a pesar da abafadora superioridade das forzas mexicanas, baixo o mando do segundo tenente Vilain, que resistiu durante catro horas antes de caer durante un ataque das tropas mexicanas. Ás 5 da tarde apenas 12 lexionarios permanecían en torno do segundo tenente Maudet. Despois, ás 18:00 h, coa munición esgotada, os últimos soldados montaron desesperadamente unha carga á baioneta.
Arequipa
Historia e características
A área metropolitana de Arequipa constitúese como a segunda máis extensa ocupando unha extensión territorial próxima aos 3.000 km² e así mesmo como a segunda máis visitada do Perú.
Coñéceselle desde a época colonial como «A Cidade Branca» polos seus numerosos templos e casaróns construídos con sillar (pedra de lava volcánica). En 1868, a cidade foi practicamente destruída por un terremoto, polo que foi reconstruída case na súa totalidade. No seu centro histórico conserva casas virreinales e templos en estilo barroco e neogótico. No ano 2000, a UNESCO declarou ao Centro Histórico de Arequipa como Patrimonio Cultural da Humanidade.
Batalla de Camarón
Consecuencias
A conduta atribuída á Lexión nesta loita mitificouse e Camarón é, dentro das súas filas, sinónimo de coraxe e de loita até a morte.
Ezequiel Rey Turnes
Traxectoria
Curtidor do barrio de Casasnovas e despois carpinteiro, foi directivo da Sociedade de Carpinteiros a partir de 1913. Foi delegado no congreso da CNT do Teatro de la Comedia de 1919 representando a seis sociedades obreiras santiaguesas, e nomeado secretario da Federación local de Compostela despois da súa fundación en 1921. Participou o ano seguinte en Vigo no congreso de fundación da CNT galega. Dirixente da Federación Agraria Comarcal de Santiago, promoveu o semanario Lucha Social (1919-1921) e colaborou con La Tierra. En 1922 acadou, xunto a Manuel Fandiño Ricart, a integración de todas as sociedades de Santiago de Compostela na Confederación Regional Galaica. Foi nomeado director de Solidaridad Obrera no plenario rexional do 18 de xaneiro de 1925, cando o periódico foi trasladada da Coruña a Santiago e en decembro dese ano participou da creación da Federación Marítima do litoral galego. Na Segunda República dirixiu Galicia Federal (1931). Foi detido pola Folga xeral revolucionaria de 1934 e procesado. Coa vitoria do Frente Popular nas eleccións de febreiro de 1936, foi nomeado concelleiro de Santiago de Compostela. Foi membro do Comité Central de Autonomía de Galicia, representando á Organización Comarcal Agraria. Co golpe de Estado do 18 de xullo de 1936 foi detido gubernativo na Coruña en 1938, quedou en liberdade en setembro.
Tradutoloxía
A tradutoloxía é a disciplina científica que estuda sistematicamente a teoría, a descrición e a aplicación da tradución e a interpretación, así como as mesmas en conxunto. É importante neste sentido distinguila da tradución ou interpretación como actividade (propiamente ditas) e da tradución ou interpretación como produto (texto traducido ou traducto, discurso interpretado). Dado o seu carácter multidisciplinar, a tradutoloxía toma prestados moitos conceptos e procedementos doutros campos de estudo. Entre eles atópanse a literatura comparada, a informática, a historia, a lingüística, a filoloxía, a filosofía, a psicoloxía social, a semiótica ou a terminoloxía.
Francisco Santa Cruz
Traxectoria
De ideoloxía liberal, aínda que pertencía a unha familia tradicionalmente conservadora, en 1820, formou parte da Milicia Nacional e tomou parte activa durante o Trienio Liberal, razón pola cal, trala chegada dos Cen Mil Fillos de San Luís agochouse en Griegos (provincia de Teruel).
Ciudad del Este
Economía
A pesar de que Ciudad del Este non ten áreas rurais, converteuse nun centro rexional para outros centros urbanos adxacentes como Hernandarias, Presidente Franco e Minga Guazú.
Club Atlético Tetuán
O Club Atlético Tetuán foi un club de fútbol de España, da cidade de Tetuán, cando en Marrocos existía o protectorado español.
Lista de escuderías campioas do mundo de Fórmula 1
Todos os títulos agás 17 gañárose por chasis deseñados e construídos no Reino Unido. Só en dez ocasións un piloto da escudería gañadora non acadou o Campionato de Pilotos nesa tempada. Entre os pilotos que contribuíron con polo menos un único punto ao título de construtores, Lewis Hamilton contribuíu ao máximo con oito títulos de construtores, consecutivamente con Mercedes, que é o actual campión.
Polo xeográfico
miniatura|200px|"Polos norte" da Terra: 1. xeográfico; 2. magnético; 3. xeomagnético; 4. de inaccesibilidade. miniatura|200px|"Polos sur" da Terra: 1. xeográfico; 2. magnético; 3. xeomagnético; 4. de inaccesibilidade.
Os polos (norte e sur) teñen ambos unha latitude xeográfica de noventa graos (norte e sur, respectivamente). Ao seren os puntos onde coinciden todos os meridianos, non teñen lonxitude xeográfica.
Berlín
Berlín é a capital e un dos dezaseis estados de Alemaña. Cunha poboación de 3,4 millóns nos límites do concello, Berlín é a meirande cidade do país xermano. Constitúe a segunda maior cidade da UE e a novena maior área metropolitana. Berlín atópase no nordeste do país, e constitúe o centro da área metropolitana Berlín-Brandeburgo, fogar de máis de 5 millóns de persoas de máis de 190 nacionalidades.
Documentada por primeira vez no século XIII, ao longo da súa historia Berlín foi capital do Reino de Prusia (1701-1918), o Imperio alemán (1871-1918), a República de Weimar (1919-1933) e do Terceiro Reich (1933-1945). Trala segunda guerra mundial, a cidade foi dividida; o Berlín do leste converteuse na capital da República Democrática Alemá mentres o Berlín do oeste converteuse na capital da Alemaña occidental, estando a cidade separada polo Muro de Berlín entre 1961-1989. Trala Reunificación alemá en 1990, a cidade recuperou o seu status como capital de toda Alemaña.
Campionato do Mundo de Ciclismo en Ruta de 2014
Federacións participantes
Nas competicións rexistráronse ciclistas de 68 federacións diferentes. Ademais desas nacións, un ciclista de Namibia completou a contra o reloxo por equipos masculina. O ciclista da República Dominicana e o de Turkmenistán non participaron nas súas respectivas carreiras.
Berlín
Século XX
miniatura|esquerda|Muro de Berlín. A comezos do século, a cidade tiña 1,9 millóns de habitantes, duplicando ese número aos 20 anos.
Berlín rexorde, actualmente, en toda a súa imponencia, podendo ser considerada unha das máis belas cidades europeas.
Rexión de Mahilioŭ
As cidades máis importantes da rexión son Mahilioŭ, Asipovičy e Babrujsk.
Historia
thumb|left|130px|Reprodución do escudo do [[voivodato de Mscislavas.]] No século XII xurdiu o principado de Mscislavas (tamén Mstsislaw). Xa no século XIII aparece a primeira mención á cidade de Mahilioŭ.
Acelomorfos
Actualmente acelomorfos e xenoturbélidos considéranse filos independentes.
Segundo os traballos Baguñà e Riutort, os acelomorfos estarían na base dos bilaterais, e comprenderían os acelos e os nemertodermátidos, dúas antigas ordes de turbelarios convertidas agora en clases.
Os acelomorfos son diminutos vermes planos que carecen de intestino. O alimento é dixerido no interior de vacúolos que se forman arredor da inxesta. Carecen de cavidade xeral, de aí o seu nome. Posúen un estatocisto que posibelmente lles serve para controlar a gravidade e orientarse.
Luísa dos Países Baixos
Luísa dos Países Baixos (bautizada como Vilhelmina Frederika Anna Louise), nada na Haia o 5 de agosto de 1828 e finada en Estocolmo o 30 de marzo de 1871, foi unha princesa neerlandesa que foi raíña consorte de Suecia e Noruega desde o 8 de xuño de 1859 até o 30 de marzo de 1871.
Gerd von Rundstedt
Conquista de Polonia
Hitler chamouno para poñelo a fronte dos exércitos do Sur na invasión de Polonia dende Silesia e Eslovaquia. Tivo como xefe de staff a Enric Von Manstein. Atravesou a fronteira o 1 de setembro de 1939 e capturou Cracovia o 6 de setembro, librou a batalla de Bzura e conquistou Varsovia que se rendeu o 28 de setembro tras 10 días de asedio.
Estrutura primaria dos ácidos nucleicos
Análise de secuencias
As secuencias xenéticas dixitais poden ser analizadas utilizando as ferramentas bioinformáticas para intentar determinar a súa función.
Gabino Rey Santiago
Gabino Victorio Segundo Rey de Santiago (artisticamente coñecido como Gabino), nado en Marín o 8 de xaneiro de 1928 e finado en Barcelona o 30 de abril de 2006, foi un artista pintor galego.
Biografía
Durante a súa escolaridade fixera moi boa relación co seu profesor de debuxo Ramon Rogent, quen, adiviñando nel as súas calidades de pintor, invitouno a tomar clases particulares no seu estudio, centro no que á vez se relacionou con outras novas promesas do momento.
Condado de Västernorrland
Dos 21 condados suecos Västernorrland é o sexto máis grande en superficie e o quinto con menor poboación.
Josef Suk (compositor)
Obra
Entre as súas composicións máis coñecidas destacan a súa Serenata para cordas (1892) e a Sinfonía Asrael en Do menor (1906), unha obra escrita como consecuencia da morte do seu sogro en 1904 e da súa dona 14 meses despois, e da que o crítico musical Norman Lebrecht afirmou da gravación de Václav Talich en 1952 coa Orquestra Filharmónica Checa que era unha das 100 mellores gravacións do século. . Outras obras coñecidas son a Suite conto de fadas "Raduz e Mahulena" (1898), o ciclo de obras para piano Cousas vividas e soñadas (1909), e a triloxía de poemas sinfónicos Conto de Verán (1909), Maduración (1917) e Epílogo (1929, para soprano, barítono e baixo soli'', coro e orquestra).
Antonio Goicoechea
Traxectoria
Coa proclamación da Segunda República Española afiliouse a Acción Nacional e máis tarde foi membro fundador de Renovación Española, partido polo que foi elixido deputado nas eleccións de 1933. Participou activamente na sublevación do 18 de xullo de 1936. Viaxou a Italia para conseguir axuda económica para os partidarios de Franco. Cando se aprobou o Decreto de Unificación de 1937, Goicoechea disolveu formalmente Renovación Española.
Tiga
A súa forma redondeada deu lugar a unha lenda, que se transmite por tradición oral. Di que unha rata, perseguida polos habitantes da illa de Lifou, correu ata unha roca chamada "taetawanod". Chorou e chorou, ata que unha tartaruga comprometeuse a levala nas costas ata Maré. Pero a tartaruga decidiu interromper a súa viaxe no medio da viaxe, e así apareceu Tiga.
Pedagoxía
miniatura|150px|O escravo pedagogo.
O seu significado está relacionado coa arte ou ciencia de ensinar. A palabra provén do grego antigo παιδαγωγός (paidagogós), o escravo que traía e levaba os nenos á escola. Das raíces paidós ('neno') e ago ('levar', 'conducir'). Inicialmente non se refería á ciencia, senón que era a denominación dun traballo: o pedagogo era o guía do neno. Tamén se define como a arte de ensinar. Moi relacionado con este campo disciplinar, está a andragoxía.
Por iso, reiteradas veces se ten explicitado "pedagoxía" como "androgoxía", significante que non chegou a ter a mesma aceptación. Talvez porque "pedagoxía", ademais da tradición, tiña ó seu favor a insistencia na infancia como tempo crucial para construír a persoa a perfeccionar. Ademais de evitar as preocupacións da linguaxe sexista actual que requiriría "androgoxía" e "xinegoxía", canto menos.
Concepto de pedagoxía
É importante considerar que a pesar de que a conceptualización da pedagoxía como ciencia é un debate aínda aberto e que se centra nos criterios de cientificidade que se aplican ás demais ciencias e que non se aplican directamente á pedagoxía. Por isto referirse á pedagoxía como ciencia pode ser un tanto ambiguo, incorrecto, ou polo menos debatible. Existen autores que definen á pedagoxía como un saber, outros como unha arte, e outros como unha ciencia (se ben recoñecendo que como ciencia habería que establecer apuntamentos específicos) de natureza propia e obxecto específico de estudo, que son os sistemas públicos educativos e non a educación en xeral. En vista de que a súa razón de ser non se atopa en si mesma, e que non é senón o punto de chegada e partida de diversas elucubracións respecto da educación, e contidos que se poden observar noutras ciencias.
Saídas Profesionais do Pedagogo:
Existen dous grandes ámbitos dentro das saídas profesionais que un pedagogo pode ocupar: O "social e empresarial" e o relacionado coa Organización escolar e a Dirección de Centros:
La Tercera
dereita|150px La Tercera é un periódico chileno de circulación diaria. Na actualidade é un dos xornais de maior circulación en Chile, e mantén unha dura competencia con El Mercurio, de maior tradición. La Tercera forma parte do grupo Copesa, liderado polo empresario Álvaro Saieh. Forma parte de Periódicos Asociados Latinoamericanos (PAL), ao que pertencen outras importantes casas editoriais de Latinoamérica.
Obradoiro
Obradoiro é unha palabra que se refire ao lugar onde traballa un artesán.
Raif Badawi
Raif Badawi (en رائف بدوي, nome tamén transcrito como Raef Badawi), nado o 13 de xaneiro de 1984, é un escritor e activista saudita, e co creador da páxina web Free Saudi Liberals.
Benz Patent-Motorwagen
Especificacións
miniatura|Réplica de traballo do Benz Motorwagen de 1885 en Frankfurt, 2007 Despois de desenvolver un exitoso motor de pistón de dous tempos en 1873, Benz centrouse no desenvolvemento dun vehículo motorizado mentres mantiña unha carreira como deseñador e fabricante de motores fixos xunto cos seus socios.
Ascaris lumbricoides
Primeira chegada ao intestino
O home inféctase polo ascaris ao inxerir os seus ovos, que se encontran en solos contaminados e poden chegar á comida. O estadio infectante son os ovos embrionados. Unha vez inxeridos, os ovos infectantes chegan ao duodeno, onde son atacados polos zumes dixestivos, e deixan en liberdade ás larvas. Estas larvas, que posúen unha grande mobilidade, penetran na mucosa duodenal, e chegan á circulación sanguínea portal, dirixíndose ao fígado, onde permanecen regularmente de 72 a 96 horas.
Giovanni Antonio Scopoli
Traxectoria
Durante dous anos foi o secretario particular dol conde de Seckan, e despois exerceu como médico dos mineiros en Idrija, un pequeno pobo de Eslovenia, permaneciendo alí durante sete anos.
Scopoli mantivo correspondencia con Carl Linnaeus, o botánico sueco que sentou as bases da taxonomía moderna. Scopoli comunicoulle todas as súas investigacións, descubrimentos e descricións (por exemplo do Proteus anguinus e un glírido, dous pequenos animais até aquela descoñecidos por Linneo). Linneo respetouno moito e mostrou grande interese polo seu traballo. Por mor de estar separados por unha gran distancia, nunca se atoparon.
William Edward de Winton
William Edward de Winton, nado o 6 de setembro de 1856 ou 1857 no condado de Carmarthenshire, Gales (aínda que moitas fontes, incluído o obituario na revista Ibis do ano 1923 ou os arquivos do Reais Xardíns Botánicos de Kew, especifican 1856 como o ano do seu nacemento, a súa lápida mostra o 6 de setembro de 1857 como a súa data de nacemento), e finado o 30 de agosto de 1922, foi un zoólogo e coleccionista de animais británico.
Ocultismo
Con todo é delicado arriscar unha definición de ocultismo que teña valor xeral. Isto débese á gran multiciplidade de correntes, de autores e organizacións que se proclaman ocultistas. A semellanza de certas relixións, caracterízase pola pluralidade orixinal de correntes reunidas baixo a súa denominación, correntes que a súa vez se dividiran por numerosos cismas, póndose en cuestión unhas a outras e negándose mutuamente a lexitimidade. A discreción dos secuaces complican máis o asunto.
Oliver Reed
Traxectoria como actor
Cando o goberno do Reino Unido subiu os impostos de ganancias persoais, Reed inicialmente declinou exiliarse a Hollywood ou a outros países con impostos menos severos. Durante ese tempo declarouse "Mr. England" e rexeitou grandes papeis en filmes como O golpe (1973) e Tiburón (1975). Con todo, no obituario de The Daily Telegraph dicía que a finais dos anos 70 finalmente levara os seus cartos ás Illas da Canle, onde obtiña maiores beneficios fiscais.
Vida persoal
En 1959 casou con Kate Byrne, e tiveron un fillo, Mark, antes do seu divorcio en 1969. Mentres rodaba Oliver! coñeceu a bailarina clásica Jacquie Daryl, que tamén traballaba no filme. Fixéronse amantes e tiveron unha filla, Sarah. En 1985, casou con Josephine Burge, con quen permaneceu ata a súa morte. Coñecéronse en 1980, cando ela tiña 16 anos e el 42. Nos seus últimos ano, Reed e Burge viviron en Churchtown, Condado de Cork, Irlanda.
Dragan Bender
Traxectoria profesional
O 23 de xuño de 2016, Bender foi seleccionado na 4ª posición do Draft da NBA de 2016 polos Phoenix Suns. O 7 de xullo de 2016, Bender asinou cos Suns o seu contrato coma rookie. Debutou na NBA cos Suns o 26 de outubro de 2016 contra os Sacramento Kings. En tan só 12 minutos de xogo, saíndo dende o banco, fixo 10 puntos na derrota dos Suns por 113-94.
Miguel Ángel Tena
Traxectoria
Posteriormente Tena continuou a súa carreira na Segunda Divisón, primeiro co Racing de Ferrol, para pasar a xogar durante tres tempadas co Polideportivo Ejido, e posteriormente Levante, Elche e Córdoba, onde tras tres anos se converteu nun dos capitáns do conxunto. Xogou en total máis de 200 partidos oficiais na categoría, con 17 goles anotados até 2013 xogando de defensa central. O 9 de xaneiro de 2013 rompe a súa relación co Córdoba para asinar un contrato por ano e medio co Club Deportivo Lugo. Tras non gozar de moitos minutos no club lucense, asina poloa Cádiz CF e posteriormente o Racing de Ferrol de Segunda B.
Milú
Caracterización
A diferenza do seu dono, Milú caracterízase por ter os pés máis firmes na terra; non está obsesionado coa misión a cumprir, sendo a súa principal aspiración a tranquilidade, o cal faino desconfiar moitas veces das iniciativas do seu amo.
The Rundown
Sinopse
Para pagar unha débeda, un cazador de recompensas (The Rock) viaxa a Helldorado, unha cidade no máis profundo da xungla do Amazonas, para capturar a un convicto (Scott). Pero cando chega, descobre que a quen ten que deter é só un rapaz que devece polas emocións e que busca riqueza. Ámbolos dous formarán equipo para intentar atopar un valioso gato de ouro.
Murénidos
miniatura|180px|Mandíbulas externas e farínxeas dun murénido. miniatura|180px|Cabeza de [[Gymnothorax fimbriatus.]]
A dos murénidos (Muraenidae) é unha familia de peixes teleósteos da orde dos angüiliformes coñecidos vulgarmente como moreas, que habitan en augas tropicais e subtropicais de todo o mundo.
Voo da Learjet 45XR
As causas
Unha primeira hipótese asociou o accidente á reducida distancia entre a avioneta e un Boeing 767 que viaxaba diante, e que puido ser orixe de turbulencias que derrubasen a aeronave. Porén, e tendo en conta o alto perfil político das vítimas, a investigación non descartou un atentado, sucedido precisamente logo de semanas de grandes disturbios no país entre as forzas do estado e bandas de narcotraficantes, que se cobraron 4.200 mortos.
Gareth Edwards
Traxectoria
No ano 1967 debutou coa Selección de rugby de Gales, coa que xogou 53 encontros ata a súa retirada en 1978, acadando 20 ensaios. Neses 11 anos gañou o torneo das Cinco Nacións 6 veces, nos anos 1969, 1971, 1973, 1975, 1976 e 1978. Aquela está considerada a mellor selección galesa da historia. Edwards foi o capitán do XV do Dragón entre 1968 e 1974. 200px|miniatura|dereita|Debuxo de Edwards no exterior do Cardiff Arms Park. Cos British and Irish Lions disputou un total de 10 encontros, nas xiras de 1968 por Suráfrica, 1971 por Nova Zelandia e 1974 de novo por Suráfrica. A xira dos Lions por Nova Zelandia en 1971 é histórica xa que a día de hoxe aínda é a única na que os Lions vencéronlle nas series ós All Blacks. Na xira de 1974 por Suráfrica os Lions remataron imbatidos.
Opistocontos
Taxonomía
Outra forma de clasificalos é a que se mostra no seguinte diagrama de clados:
Linguas de Suecia
O sueco é, dende 2009, a lingua oficial de Suecia. O sueco, unha lingua xermánica do norte bastante semellante ó danés e ao noruegués, é falado pola inmensa maioría da poboación, e é ademais a lingua do pobo sueco.
Linguas inmigrantes
Como moitos países desenvolvidos de Europa dende finais dos anos corenta até a década dos setenta, Suecia ten recibido milleiros de traballadores estranxeiros dos países de Europa do Sur (i.e. Bulgaria, Grecia, Italia, Romanía, España, Turquía e a antiga Iugoslavia). Os suecos de segunda ou terceira xeración teñen adaptado o sueco como primeira lingua, máis algunhas destas linguas tamén se transmiten de xeración en xeración como linguas de uso familiar. Porén, o criterio da Carta Europea das Linguas Rexionais ou Minoritarias estabelece que as linguas minoritarias deben ter unha historia longa no país para seren clasificadas como tal, e polo tanto, estas linguas non reciben protección algunha.
Ozono
Ocorrencia na atmosfera
Tamén existen menores concentracións de ozono na troposfera (ozono troposférico), onde actúa como contaminante que contribúe á formación de smog.
Territorio (animal)
Tipos e tamaño
En aves, a aguia Aquila chrysaetos ten territorios de 9 000 hectáreas, o do paseriforme Empidonax minimus é duns 600 m2 e as gaivotas teñen territorios de só uns poucos cm2 na inmediata veciñanza do niño.
Os territorios poden ser liñais. O pilro bulebule (Calidris alba) aliméntase nas praias e bancos de area. Cando están nas praias, aliméntanse en bandadas ou en territorios individuais de 10 a 120 metres de liña de costa.
Marcas de olor
A marcaxe de olor, tamén chamada marcaxe territorial ou asperxer (spraying) cando implica ouriñar, é un comportamento utilizado polos animais para identificar os seus territorios. Máis comunmente, isto realízase depositando substancias fortemente cheirentas contidas na urina, feces ou en glándulas olorosas especializadas localizadas en varias áreas do corpo. A miúdo, o olor contén feromonas ou proteínas portadoras como as proteínas urinarias principais para estabilizar os olores e mantelos durante máis tempo. O animal que olfactea os olores mostra frecuentemente a resposta de flehmen que lle axuda a detectar o sinal.
Visuais
Algúns animais teñen "insignias" prominentes ou fan exhibicións visuais para anunciar o seu territorio, a miúdo en combinación con marcas olorosas ou sinais auditivos. Os machos de paporroibo teñen un comportamento territorial moi agresivo. Atacan outros machos que se internan nos seus territorios, e observánse atacando outros pequenos paxaros sen aparente provocación. Tales ataques ás veces causan mortes, que supoñen ata o 10% dos paparroibos adultos nalgunhas áreas. O peito vermello do paxaro (é dicir, a súa insignia) é moi visible cando canta (marcaxe vocal) nas lindes do seu territorio. O lémure Lemur catta anuncia o seu territorio con sinais de olor de urina. Cando está mexando con ese propósito, mantén o seu distintivo rabo en alto engadindo un compoñente visual ao anuncio; cando está mexando con propósitos simplemente excretores, o seu rabo só está lixeiramente ergueito. Os rinocerontes teñen unha mala visión pero poden usar tamén a marcaxe visual. Os machos dominantes do rinoceronte branco marcan o seu territorio con feces e urina (marcaxe olfactiva). Os excrementos deposítanse en moreas ben definidas. Pode haber de 20 a 30 destas moreas para alertar os rinocerontes que pasan que o territorio está ocupado. Outros machos poden depositar excrementos nas moreas doutro e así os postos de sinais crecen cada vez máis. Este monte de feces pode chegar a ter cinco metros de ancho e un metro de alto. Despois de defecar, o rinoceronte indio escarva coas patas traseiras nos excrementos. Ao camiñar, “transporta” o seu propio cheiro ao longo dos vieiros, establecendo así unha pista marcada polo olor. Outro método de marcar visualmente o territorio é fretar os cornos en arbustos ou no chan e escarvar cos pés, aínda que isto está probablemente combinado co cheiro do animal que fai a marca. Os machos territoriais fan marcas escarvando cada 30 m arredor das fronteiras do seu territorio.
José Candeira Álvarez
José Candeira Álvarez foi un sacerdote e xornalista galego.
Gran Premio dos Estados Unidos de 1975
A carreira foi gañada polo novo campión do mundo, o piloto austríaco Niki Lauda pilotando un Ferrari 312T. Lauda logrou a súa quinta vitoria da tempada por unha marxe de catro segundos sobre o campión do mundo saínte, o brasileiro Emerson Fittipaldi no McLaren M23. O compañeiro de equipo de Fittipaldi o alemán Jochen Mass terminou terceiro. O segundo lugar permitiu a Fittipaldi confirmar a segunda posición no campionato logo dunha longa batalla durante a tempada co piloto arxentino de Brabham Carlos Reutemann, aínda que o equipo McLaren de Fittipaldi caería un punto por baixo do equipo Brabham, que quedou segundo na loita polo campionato de construtores detrás de Ferrari.
Sumario
O compañeiro de Lauda, Regazzoni foi dobrado polos líderes na volta 18, logo da súa longa parada en boxes. Deixou pasar a Lauda, pero fixo todo o posible por conter a Fittipaldi. Regazzoni continuou desacelerando na chicane e ao longo de todo o circuíto, Fittipaldi sacudía o puño e os comisarios axitaron as súas bandeiras azuis durante seis voltas. Cando a bandeira azul converteuse en negra, Regazzoni finalmente permitiu o paso do brasileiro. Fittipaldi estaba agora 15 segundos por detrás de Lauda, Jarier retirouse, Brambilla caeu ao sétimo lugar debido a que zarandeábase a causa da rotura do soporte do asento e unha terrible batalla polo terceiro posto estaba no seu apoxeo entre Hunt, Mass, Peterson e Scheckter. Mass acosou a Hunt durante varias voltas, e foi capaz de adiantalo co Hesketh na volta 33. A falta de nove voltas para o final, Peterson tamén pasou a Hunt, que estaba loitando co seu cambio de marchas e o equilibrio dos freos. Apenas a tres voltas do final, Mass sentiu que os seus freos esvaecían e Peterson cheirou unha oportunidade de podio. Intentouo pasar ao McLaren, pero no intento, fíxolle un plano a seu pneumático dianteiro esquerdo na freada. O punto plano resultante fixo moi difícil a pilotaxe, e o freou o suficientemente para que Hunt recuperara o cuarto lugar na última volta.
Erich Wolfgang Korngold
Erich Wolfgang Korngold, nado en Brünn (hoxe Brno, na República Checa) o 29 de maio de 1897 e finado nos Ánxeles foi un compositor austro-húngaro nacionalizado estadounidense. Mentres o seu estilo romántico era considerado pasado de moda no tempo da súa morte, a súa música sufriu unha nova avaliación recentemente espertando de novo o seu interese. É considerado, xunto con compositores como Max Steiner e Alfred Newman, un dos fundadores da música do cinema.
Arnim
Co apelido von Arnim podemos atopar:
Estación de Aranjuez
A Estación de Aranjuez é unha estación ferroviaria situada ao oeste do casco antigo de Aranjuez, na Comunidade de Madrid, integrada nos servizos de Proximidades Madrid, así como de Media distancia Renfe.
Media e Longa Distancia
Tras a inauguración da L.A.V. Madrid-Toledo en novembro de 2005, Aranjuez e as súas pedanías de Castillejo e Algodor perderon a conexión ferroviaria directa coa cidade de Toledo, que gozaban desde 1858.
Península de Jandía
No seu apoxeo, fai 14 ou 15 millóns de anos, alcanzaba un diámetro de 26 km e unha altitude de polo menos 1500 m. Iso implicaría unha superficie duns 530 km², é dicir, unha illa bastante maior que La Gomera. A península de Jandía ten aproximadamente 200 km², dos que 144 forman parte do Parque Natural de Jandía.
Igrexa de Cristo (Adén)
A igrexa de Cristo é un templo parroquial da diocese de Chipre e o Golfo, unha das catro dioceses da Igrexa episcopal en Xerusalén e Oriente Medio, localizado na cidade de Adén, no Iemen.
Carlos Vasallo
Traxectoria
Dende 1975 ata o ano 2000, fundou e presidiu diversas compañías exhibidoras e distribuidoras no mercado hispano dende California e a costa oeste dos Estados Unidos e en todo México, como son: American General Films USA, Mexican Home Video, Video Universal México, América Home Video e Películas Nacionales. Coa produtora cinematográfica Atrium Production, da cal tamén foi fundador e presidente, realizou máis de 40 películas españolas.
Cavalese
Xeografía
miniatura|300px|Situación de Cavalese na provincia de Trento.
Vila baixorromana de Camarzana de Tera
Escavacións
As escavacións arqueolóxicas sacaron á luz 15 habitacións articuladas arredor dun perístilo -ou patio porticado-, cunha estancia destacada, posiblemente un triclinium cun mosaico figurado cun emblema central en que se representa a Orfeo rodeado de animais e arredor oito cartelas con representacións de cabalos e o seu nome epigrafado con teselas. A existencia de textos teselados é altamente excepcional nesta zona da península Ibérica.
Premio de teatro Rafael Dieste
O Premio de teatro "Rafael Dieste" outórgao a Deputación da Coruña a autores en lingua galega. Entregouse anualmente dende 1991 e cada dous anos a partir de 1999.
A Volta, Muras, Muras
A Volta é un lugar da parroquia de Muras no concello lugués de Muras na comarca da Terra Chá. Segundo o IGE, en 2019 tiña 29 habitantes (16 homes e 13 mulleres).
Don Juan
Este personaxe deu pé a diferentes traballos artísticos (novelas, obras de teatro, óperas, películas, cadros...):
Dominio bZIP
En bioloxía o dominio cremalleira de leucina básica (dominio bZIP) encóntrase en moitas proteínas eucariotas que se unen ao ADN. Unha parte do dominio contén unha rexión que media propiedades de unión ao ADN específicas de secuencia e a cremalleira de leucina que se require para manter xuntas (dimerizadas) as dúas rexións de unión ao ADN. A rexión de unión ao ADN comprende varios aminoácidos básicos como a arxinina e a lisina. As proteínas que conteñen este dominio son factores de transcrición.
Lladorre
En 1847 anexionou o concello de Tavascan. Nun primeiro momento esa localidade, que sempre foi o núcleo máis poboado, era a capital municipal. Así mesmo, o concello tamén levaba ese nome.
Tinhosa Grande
Xeografía
O illote contén pradeiras secas e saíntes rochosos que se elevan ata 40 m.
Ars Combinatoria
Historia
Para Ars Combinatoria non só o material sonoro gobernado por unha unidade musical é o que chega a producir o acto en si do concerto, senón que unha parte fundamental é a montaxe e a convivencia entre os instrumentistas, que traballan durante todo o ano en retiros temporais, convidando e coñecendo sempre músicos novos, dos que pouco a pouco algúns se van integrando en toda unha forma de pensar e facer.
Tratado de paz entre Israel e Xordania
Este tratado comprende seis puntos principais que se refiren á demarcación da fronteira, asuntos referentes aos recursos hídricos, á seguridade, á liberdade de movemento, aos lugares de significado histórico e relixioso e aos refuxiados e persoas desprazadas.
Don Juan (Torrente Ballester)
Trama
A acción está ambientada en París cara a 1960. Alí o narrador coñece a un personaxe que se fai chamar Leporello, e que lle conta que é un diaño ao servizo de Don Juan. Pouco a pouco, alternando con regresións á Sevilla do século XVII narradas polo propio Leporello, e con accións do propio narrador en París, vaise coñecendo a vida de Don Juan e os seus sentimentos e ideas máis persoais.
Narración
A obra está narrada en primeira persoa, e o narrador podería ser o propio Torrente Ballester. Inclúe abundantes críticas teolóxicas (incluíndo debates entre a visión xesuíta e dominica) e literarias (poesía e teatro castelán do século XVII).
Hidrosfera
O termo hidrosfera vén do grego: hidro + esfera (esfera de auga). Comprende todos os ríos, lagos e mares e todas as augas subterráneas, ben como as augas mariñas e salobres, augas glaciais e casquetes de xeo, vapor de auga, as cales corresponden ao 71% de toda a superficie terrestre.
Daniel Radcliffe
Traxectoria
Durante esa rodaxe, a súa nai na ficción soubo da preprodución de Harry Potter e a pedra filosofal e animou a Radcliffe a presentarse ás audicións. Os seus pais pensaron que sería un proceso demasiado duro e frustrante en caso de fracasar, así que non lle deixaron facelo. Malia isto, os guionistas da película, que coñecían o pai, vírono no patio de butacas durante a representación dunha obra de teatro. No descanso achegáronse a falar co neno e cos pais, e insistiron en que se presentase ás audicións. Finalmente acudiu e foi escollido.
Robert de Boron
Traxectoria
Sobreviven dous poemas que Boron escribiu en versos octosilábicos: Joseph d'Arimathe ("Xosé de Arimatea"), e Merlin. Deste último consérvanse soamente algúns fragmentos e interpretacions posteriores en prosa. Crese que os poemas eran parte dunha obra de tres ou catro traballos, que destacaban as aventuras do rei Artur e a súa relación co Santo Graal. Posibelmente o terceiro era un poema dedicado a Perceval, e o cuarto á morte do rei Artur, co título Mort Artu.
O que se sabe da vida de Boron deduciuse a través dos seus escritos. En Xosé de Arimatea, Boron refírese a si mesmo algunhas veces como cabaleiro (messires), e menciona que estaba ao servizo de Gautier de "Mont Belyal". Pierre Le Gentil cre que este personaxe era Gautier de Montbéliard, quen en 1202 participou na Cuarta Cruzada, e morreu en Palestina en 1212.
Adolfo Muíños
Traxectoria
Anteriormente militante do PSG-EG, incorporouse nos anos 90 ao BNG, sendo responsable local en Rianxo a partir de 2003. Foi elixido concelleiro na localidade tralas municipais de 2007, como número 2 da candidatura. Foi candidato á alcaldía de Rianxo en 2011, sendo alcalde dese municipio dende o 11 de xuño dese mesmo ano. Nese primeiro mandato gobernou en coalición co PSdeG-PSOE de Carlos Gey Hermo. Nese mandato foi deputado provincial a partir de 2012. Tralas municipais de 2015 encabezou un goberno en minoría e como a forza máis votada, aínda que volveu ser investido co apoio dos socialistas. Nas eleccións municipais de 2019 acadou de novo a alcaldía, conformando un goberno de coalición co PSdeG-PSOE de Carmen Figueira Ares. En novembro de 2022 anunciou que non se presentaría á reelección en 2023, cedendo o liderado do BNG a Xusto Xosé Ordóñez, abandonando a alcaldía ao final do mandato en xuño de 2023.
Constantino Candeira Pérez
Traxectoria
En 1933 foi nomeado arquitecto conservador do Museo Nacional de Escultura, encargándose das obras de reforma do Colexio de San Gregorio e da súa instalación museográfica, así como da restauración de igrexa mozárabe de San Cebrián de Mazote, xunto ao Arquitecto conservador Emilio Moya  Lledós.
Unión de extremos non homólogos
miniatura|400px|Unión de extremos non homólogos (NHEJ) e recombinación homóloga (HR) en mamíferos durante unha rotura de dobre febra no ADN. A unión de extremos non homólogos (abreviada xeralmente como NHEJ, do inglés Non-homologous end joining) é unha vía de reparación do ADN que arranxa as roturas de dobre febra que sofre o ADN. A NHEJ denomínase "non homóloga" porque as roturas dos extremos son ligadas directamente sen necesidade de que haxa un molde homólogo, en contraste coa reparación dirixida por homoloxía, que require unha secuencia homóloga que guíe a reparación. O termo "unión de extremos non homólogos" foi acuñado en 1996 por Moore e Haber.
A NHEJ utiliza tipicamente curtas secuencias de ADN homólogas chamadas microhomoloxías para que guíen a reparación. Estas microhomoloxías están xeralmente presentes nos tramos de febra simple que sobresaen nos extremos das roturas de dobre febra. Cando estes tramos que sobresaen son perfectamente compatibles, a NHEJ xeralmente repara a rotura de forma precisa. Tamén pode ocorrer unha reparación imprecisa que orixina a perda de nucleótidos, pero é moito máis común cando estes tramos que sobresaen non son compatibles. Unha NHEJ inapropiada pode orixinar translocacións e fusión de telómeros, que son marcas distintivas das células tumorais.
En bacterias
Moitas especies de bacterias, como Escherichia coli, carecen dunha vía de unión de extremos, polo que dependen totalmente da recombinación homóloga para reparar as roturas de dobre febra. Porén, identificáronse proteínas da NHEJ en diversas bacterias, incluíndo Bacillus subtilis, Mycobacterium tuberculosis, e Mycobacterium smegmatis. As bacterias utilizan unha versión moi compacta da NHEJ na cal todas as actividades necesarias están contidas en só dúas proteínas: o homodímero Ku e a ligase/polimerase/nuclease LigD multifuncional. En micobacterias, a NHEJ é moito máis tendente ao erro do que en lévedos, e a miúdo engádense bases ou son eliminadas nos extremos das roturas de dobre febra durante a reparación. Moitas das bacterias que posúen proteínas da NHEJ pasan unha porción significativa do seu ciclo de vida nunha fase haploide estacionaria, na cal non se dispón dun molde para a recombinación. A NHEJ puido ter evlucionado para axudar a estes organismos a sobrevivir ás roturas de dobre febra inducidas durante o desecamento. Os bacteriófagos relacionados Corndog e Omega de Mycobacterium smegmatis, tamén codifican os homólogos de Ku e aprovéitanse da vía NHEJ para recircularizar os seus xenomas durante a infección. A diferenza da recombinación homóloga, que foi estudada extensamente en bacterias, a NHEJ foi descuberta orixinalmente en eucariotas e só foi identificada en procariotas na pasada década.
En eucariotas
A diferenza das bacterias, a NHEJ en eucariotas utiliza varias proteínas, que participan nos seguintes pasos:
Praias de Arteixo
O concello de Arteixo, situado no océano Atlántico, conta con máis de dez praias. Todas as praias de Arteixo están unidas pola senda peonil de 6,6 km do LIC Costa da Morte, que discorre desde Sabón ao Reiro. Conta co distintivo «Senda Azul» que outorga a Asociación de Educación ambiental e do consumidor (ADEAC-FEE).
Unión de extremos non homólogos
Envellecemento
Desenvolveuse un sistema para medir a eficiencia da NHEJ en ratos. A eficiencia da NHEJ pode compararse entre tecidos dun mesmo rato e entre ratos de distintas idades. A eficiencia é maior en fibroblastos de riles, pulmón e pel, e menor nos fibroblastos do corazón e astrocitos do cerebro. Ademais, a eficiencia da NHEJ diminúe coa idade. Esta diminución é de 1,8 veces a 3,8 veces, dependendo do tecido, no rato de 5 meses de idade comparado co de 24 meses. Unha capacidade reducida da NHEJ pode causar un incremento no número de roturas de dobre febra non reparadas ou defectuosamente reparadas, que poden despois contribuír ao envellecemento (teoría do envellecemento por danos no ADN). Unha análise do nivel da proteína Ku80 do NEHJ en humanos, vacas e ratos indicou que os niveis de Ku80 varían drasticamente entre especies, e que estes niveis están fortemente correlacionados coa lonxevidade das especies.
Túnel do Gran Sasso
Descrición
Trátase do terceiro túnel sobre estrada máis longo de Italia, despois dos túneles de Fréjus e Monte Bianco, e o túnel sobre estrada máis longo enteiramente en territorio italiano.
Kirkwall
A catedral do Santo Magnus álzase no centro da vila. Foi fundada en memoria de santo Magnus Erlendsson, conde das Órcadas (1108-1117) polo conde (máis tarde canonizado) Rögnvald Kali. O pazo bispal e o pazo condal atópanse preto da catedral. O museo de Tankerness House conserva colección de obxectos prehistóricos dos, Pictos e Viquingos dunha importancia internacional.
Aristides Pereira
Traxectoria
A partir da década de 1940 Aristides Pereira envolveuse na loita pola independencia de Cabo Verde. Xunto con Amílcar Cabral, fundou o Partido Africano para a Independencia de Guinea e Cabo Verde (PAIGC), en 1956, asumindo o cargo de secretario xeral, en 1973.
Loita canaria
Mañas de agarre
Son aquelas que consisten en aferrarse a algunha parte do corpo do contrario para tratar de derrubalo levantándoo e facendo que perda o equilibrio. Exemplos destas mañas son: collida de coxa, collida de nocello, collida de curva, cucharón, sacón (de aire, de camisa e de sobaco) e a cadeira.
Gertrude Bell
Antecedentes familiares
En 1867, casou con Mary Shield, filla dun comerciante, que morreu en 1871, pouco despois do nacemento do segundo fillo, Maurice Bell. Daquela Gertrude tiña tres anos e foise achegando a seu pai, con que consultou varios asuntos políticos en diferentes momentos da súa vida. En 1876, Thomas Bell, volveu casar coa escritora Florence Ollife, coa que Gertrude desenvolveu unha próxima e íntima relación, mantendo unha estreita con ela até o final da súa vida. Tamén se levou ben cos seus tres irmáns que naceron posteriormente. As actividades de Florence Bell coas esposas dos traballadores do ferro de Bolckow Vaughan en Eston, preto de Middlesbrough, puideron influír na posterior conduta de Gertrude a prol da promoción da educación das mulleres iraquís.
Cardiff
Cardiff (en Caerdydd) é a capital e cidade máis importante de Gales. Situada na canle de Bristol, ó suroeste de Gales e preto da fronteira con Inglaterra, expandiuse enormemente durante o século XIX debido á industria mineira e ó tráfico dos seus portos.
Gertrude Bell
Creación de Iraq
Despois da Primeira guerra mundial, trala caída do Imperio Otomán, en xaneiro de 1919, encargóuselle un informe sobre a administración de Mesopotamia entre o final da guerra e a rebelión iraquí de 1920, onde máis tarde axudou a determinar as fronteiras en tempos de posguerra. Debido ao seu coñecemento e relacións coas tribos da zona, tiña boas ideas sobre o liderado en Iraq. Pasou os seguintes dez meses realizando o que foi considerado coma un informe oficial maxistral, titulado "Self Determination in Mesopotamia". Con todo, as súas conclusións foron favorables aos árabes, porén o seu superior, o comisario británico, A. T. Wilson, tiña ideas diferentes sobre como debía ser dirixido Iraq, pois prefería un goberno árabe baixo a influencia e o control de funcionarios británicos que terían o control real porque opinaba que as poboacións mesopotámicas aínda non estaban listas para gobernar e administra-lo país de xeito eficiente.
Bristol
Historia
É unha cidade nacida na época romana, e o comercio da lá situouna nunha das máis importantes poboacións medievais de Inglaterra. En 1172 Dublín convértese na súa colonia. Nos séculos XIII e XIV o intercambio colonial potencia as súas redes industriais (la, vidro, algodón etc), e nos séculos XV e XVI foi a segunda cidade do reino.
Cardiff
Cidade condado de Glamorganshire
Durante a Segunda Guerra Civil Inglesa, librouse en St. Fagans, ao oeste da cidade, a batalla de St. Fagans, que terminou cunha vitoria decisiva dos parlamentaristas fronte aos realistas e permitiu a Oliver Cromwell conquistar o País de Gales. Tamén foi a última gran batalla que tivo lugar neste territorio, con 200 soldados mortos (a maioría eran fieis á Coroa).
Construción dos peiraos
Na década de 1880 a cidade enfrontouse a un gran reto cando David Davies Llandinam e a Empresa de Ferrocarrís Barry promoveron o desenvolvemento de peiraos de Barry, os rivais do peirao de Cardiff. Estes peiraos tiñan a vantaxe de ser accesibles independentemente do estado da marea. Por iso, as exportacións de carbón de Barry superaron a de Cardiff desde 1901, pero a administración do comercio de carbón seguiu centrada nesta cidade, en particular a súa "Bolsa de carbón". A cidade tamén reforzou a súa base industrial coa decisión de Guest, Keen e Nettlefolds (os propietarios da fundición de Dowlais Merthyr) de construír unha nova siderurxia preto dos peiraos en `East Moors 'en 1890.
Gertrude Bell
Outras actuacións
Ao longo da década de 1920 Bell tivo unha participación integral na administración de Iraq. Entre as súas actuacións destaca a creación dunha bandeira propia. A nova monarquía haxemita empregaba a bandeira do sherife da Meca, Hussein, que consistía nunha banda negra que representaba o califato abasí, unha banda branca que representaba o califato omeia e unha banda verde para a dinastía fatimí e, finalmente, un triángulo vermello para establecer as tres bandas que simbolizaba o islam. Bell considerou relevante personalizala para Iraq engadindo unha estrela dourada. Porén, as rivalidades entre as diferentes comunidades relixiosas continúan provocando, aínda hoxe, choques en Iraq. Ademais, atopou moitas dificultades para traballar co novo rei: "Podes confiar nunha cousa: nunca volverei crear reis: é unha gran tensión".
Morte
O seu traballo foi citado como exemplar no parlamento británico e foi recompensada coa Orde do Imperio Británico. Tivo dereito a uns funerais grandiosos, en presenza do rei de Iraq e contemplados por un gran número de persoas. Repousa no cemiterio británico de Bagdad.